
Til: Direktør Nils A Butenschøn
Dato: 01.12.2011
Status arbeid med SMR25
Jeg viser til anmodning om å gi deg en kort statusoppdatering hva angår planlegging av SMRs 25. jubileumsår – 2012. 
Vi har etablert en intern jubileumskomite som koordinerer planleggingen av alle jubileumsaktiviteter. I første omgang har det vært viktig for komiteen å få frem så mange ideer til mulige jubileumsseminar og andre arrangementer som mulig. En oversikt over innkomne forslag følger som vedlegg til dette notatet. 
Neste skritt, nå i desember,  vil være å beslutte hva som konstituerer et jubileumsarrangement. Her vil komiteen ta med i vurderingene den uttrykte målsetting om å nå et bredt publikum innen akademia samt sørge for en god markering vis a vis myndighetene.  I tillegg følger selvsagt at arrangementet bør være solid rent faglig og representativt for det arbeid som utføres ved senteret. Senest i løpet av januar vil komiteen identifisere 4-8 arrangementer som særskilte jubileumsarrangement. Disse vil bli prioritert både faglig, administrativt og økonomisk. 
Selve jubileumsfeiringen vil åpne i begynnelsen av mars, med et internasjonalt seminar om urfolk. I tilknytning til dette seminaret vil det bli holdt en offisiell jubileumsmarkering i Gamle festsal, nærmere bestemt om ettermiddag den 8. mars 2012. 

Undertegnede vil ha det operative og koordinerende hovedansvaret for jubileumsfeiringen, i nært samarbeid med direktøren. 
Med hilsen
Christian Boe Astrup

Seniorrådgiver, kommunikasjon og samfunnskontakt

Vedlegg: Oversikt over innkomne forslag per 23.11.11.
SMR25: Status per 23.11.11

Jubileumskomiteen  har i møte 16.11.11 gjennomgått innkomne forslag til seminarer og andre arrangementer tilknyttet SMR25. Det er mye som tyder på at ambisjonsnivået er høyere enn administrativ og økonomisk kapasitet kan bære, og utvalget må derfor ta sine forbehold, både om det endelige antall seminarer og arrangementer som vil kunne kalles jubileumsarrangementer, deres omfang og tidsmessige plassering.  Det viktige i tiden fremover blir å konkretisere: Nøyaktig tid, sted, omfang, antall deltakere, forventet kostnadsnivå. Dess mer presis man er, dess mer sannsynlig er det at ens eget arrangement blir prioritert. 

Komiteen hadde et ønske om å markere jubileet med egen SMR-utstilling i Georg Sverdrups hus, men lokalene er allerede fullbooket for hele 2012, så den muligheten bortfaller.
1. Jubileumskomiteen ønsker at det produseres enkelte jubileumseffekter. Til dette formål utarbeides det en særskilt jubileumslogo. CBA er i gang med dette, i samarbeid med KA. Med jubileumslogoen som motiv vurderes produksjon av et par rollups, samt en ny ladning penner. Beholdningen av den engelskspråklige brosjyren er snart tom, og vi bør også vurdere et nytrykk/en lett fornyet versjon av denne.
2. Filmfestival i Oslo: Human Rights, Human Wrongs. SMR bidrar med foredragsholdere, evt også noe økonomi.  Får markering som medarrangør/bidragsyter. Ansvarlig: CBA
3. Seminar om minoriteter. Ansvarlig: Asbjørn Eide. Tentativt program: 
07.03: Åpen forelesning, Blindern
08.03: Lukket seminar, Oslo sentrum, fulgt av åpen jubileumsmarkering I Gml. Festsal, tidlig ettermiddag. Denne jubileumsmarkeringen vil være en hovedbegivenhet i 2012, og vil bestå av følgende elementer: 

· En populær forelesning, ca. 20 min, med klare linjer til seminarets tema

· En multimedial gjennomgang av SMRs første 25 år, ved NAB. Utarbeides av NAB, CBA og KRK (Kim Roar Kristiansen)

· En populær forelesning, ca. 20 min, med tema MR og Grunnloven

· Innslagene bindes sammen med musikalske innslag 

· I tillegg: Hilsninger, etc

09.03: Lukket seminar fortsetter og avsluttes

4. NI planlegger seminar som del av påvirkningsarbeidet rettet mot stortingspolitikere ifbm at de skal behandle innstillingen fra MR-utvalget om begrenset revisjon av Grunnloven. Utvalget foreslår uke 12 eller 13. Ansvarlig: NI. Seminaret planlegges som del  i serien  HUMAN RIGHTS ABROAD AND AT HOME. Relevant TAG: Human Rights and Constitutionalism.
5. Utvalget har merket seg at ulike innspill signaliserer ønsker om  et særskilt seminar om MR i forhold til Islam og foreslår at dette legges til første fulle arbeidsuke etter påske, uke 16. Ansvarlig: Oslokoalisjonen. Utvalget vil minne om behovet for å markere virksomheten også på campus Blindern og anmoder om en forelesning her, tilknyttet arrangementet. Relevant TAG: Human Rights and Diversity.
6. Utvalget har notert seg forslaget om et oppsummeringsseminar tilknyttet ICC Legal Tools, gjerne relatert til et aktuelt konfliktområde.  Utvalget foreslår uke 19 eller 20. Ansvarlig: ICC Legal Tools. Utvalget vil minne om behovet for å markere virksomheten også på campus Blindern og anmoder om en forelesning her, tilknyttet arrangementet. Relevant TAG: Human Rights and Conflict. 
7. Forskningsprosjektet MultiRights - The Legitimacy of Multi-Level Human Rights Judiciary -  planlegger en konferanse I uke 22 eller 23. Under forutsetning av at prosjektet legger konferansen til Oslo og gir SMR «plass» som medarrangør, kan denne inngå i jubileumsprogrammet. Utvalget vil  også minne om behovet for å markere virksomheten på campus Blindern og anmoder om en forelesning her, tilknyttet arrangementet

8. I serien HUMAN RIGHTS ABROAD AND AT HOME planlegges seminaret Nordic Human Rights Paradox I juni. Tidspunkt må avstemmes I forhold til MultiRights.  Relevant TAG: Human Rights and Constitutionalism.

9. Den interne markeringen av SMR25 legges til stabens sommerfest. Foreslått lagt til uke 24. Ansv: NAB/TDK/CBA

10. Det planlegges et seminar om Grunnlovens fremtidige tilknytning til folkeretten/internasjonale menneskerettigheter. Seminaret planlegges som tredje og siste del  i serien  HUMAN RIGHTS ABROAD AND AT HOME. Relevant TAG: Human Rights and Constitutionalism.

11. SMR skal gjennomføre et UNIDEM-seminar i samarbeid med Veneziakommisjonen om  nye utfordringer mht minoriteters språklige rettigheter. Anslått tidspunkt: Uke 43, 44 eller 45. Ansv: NAB/JEH

12. TAG MR/utvikling har meldt ønske om å arrangere en konferanse om MR og funksjonshemming.  Utvalget vil minne om behovet for å markere virksomheten også på campus Blindern og anmoder om en forelesning her, tilknyttet arrangement. Foreslår ukene 40, 41 eller 47 som tidspunkt. Ansv: BAA.  Relevant TAG: Human Rights and Development.
13. Det planlegges en workshop om Torkel Opsahl og hans forskningsbidrag, med henblikk på bokutgivelse. Workshopen er datofastsatt til 7.12, og ansvarlige er Morten Bergsmo og JEH. Arrangementet bør inngå som del av jubileet. 

14. TAG HR & Diversity arbeider med ideen om en konferanse med fokus på Multiculturalism – its limits and prospects, med særlig fokus på limits to autonomy. Utvalget foreslår uke 50 avsatt til formålet. Ansv: Ingvill Thorson Plesner og Maria Lundberg. Utvalget vil minne om behovet for å markere virksomheten også på campus Blindern og anmoder om en forelesning her, tilknyttet arrangementet. Relevant TAG: Human Rights and Diversity.
15. Jubileumsåret bør avsluttes med en ordentlig sosial markering, f.eks. en større julefest for stab, styre og andre venner, tentativt lagt til 6. eller 20. desember
2012 

8-12 februar: Filmfestival: Human Rights, Human Wrongs, Oslo. SMR bidrar med foredrag, evt økonomi.

7-9.03: Seminar om UN Working Group on the rights on indigenous peoples + offisielt jubileumsarrangement

Uke 11 eller 12: Seminar i NI-regi om MR og Grunnloven

Uke 16: Ønsket seminar om MR og Islam  - konflikt  eller harmoni

Uke 19 eller 20: Ønsket oppsummeringsseminar om ICC, gjerne relatert til aktuelt konfliktområde

Uke 22 eller 23: Anslått  tidspunkt for større seminar, MultiRights. Også anslått tid for seminaret The Nordic HumanRights Paradox, i serien  HUMAN RIGHTS ABROAD AND AT HOME.
Uke 24: Mulig tidspunkt for SMR-stabens sommerfest
Uke 38: Seminar om Grunnlovens fremtidige tilknytning til folkeretten/internasjonale menneskerettigheter. 

Uke 43, 44 eller 45:  anslått tidspunkt for UNIDEM-seminar i samarbeid med Venezia-kommisjonen

Uke 40, 41 eller 47: Anslått tidspunkt for konferanse om funksjonshemming og menneskerettigheter – på engelsk

7.12: Workshop om Torkel O, hans bidrag ifbm IHR LAW og IHL, v/Jan Helgesen og Morten Bergsmo

Uke 50: Multiculturalism – its limits and prospects
06.12 eller 20.12: Tentative datoer for avsluttende julefest for stab og venner/styre, som også markerer avslutningen av jubileumsåret
	




